Асноўны храналагічны акцэнт выставы – XV – першая палова XVII ст. У гэты перыяд віленскі вялікакняскі палац квітнеў, успрымаў ды пашыраў модныя элементы паўсядзённага побыту і раскошы не толькі па ўсім Вялікім Княстве Літоўскім, але і па-за яго межамі. Збор археалагічных знаходак гэтага перыяду вельмі багаты, разнастайны, рэпрэзентатыўны і інфармацыйны. Ён дае ўяўленне не толькі пра мясцовыя звычаі, але і пра агульныя тэндэнцыі ў паўсядзённым жыцці ва ўсёй Еўропе.